Groenlands - Wikipedia
Gepraat in: Koninkryk van Denemarke
Totale sprekers: 57 000
Gereguleer deur: Groenlandse Taalsekretariaat Oqaasileriffik
Groenlands (kalaallisut, [kaˈlaːɬːisut]) is 'n Eskimo-Aleoetiese taal en sedert 2009 die amptelike taal van Groenland, 'n land binne die Koninkryk van Denemarke. Die tekste van Groenland se nasionale leuse en volkslied, Nunarput utoqqarsuanngoravit en Nuna asiilasooq onderskeidelik, is in Groenlands. Groenlands is nou verwant aan die Inuïtiese tale, maar word anders as hulle sedert die Deense kolonisasie in die 1700's met die Latynse alfabet geskryf.
Verspreiding van Groenlandse dialekte:
Groenlands het sowat 57 000 moedertaalsprekers en is die taal van Groenland se inheemse Inuïete. Dit is verreweg die belangrikste van die Inuïtiese tale en die enigste wat amptelike status geniet. Groenlands bevat drie dialekte (volgens moedertaalsprekers): Kalaallisut (Wes-Groenlands, sowat 44 000), Tunumiisut (Oos-Groenlands, sowat 3 000) en Inuktun of Avanersuaq (Noord-Groenlands, sowat 800). Naas Groenland word Groenlands nog deur emigrante in Denemarke gepraat, waar dit 'n erkende minderheidstaal is.
Bekende Afrikaanse leenwoorde uit Groenlands sluit anorak (aannoraq, afgelei van anori vir "wind") en kajak (qajaq) in. Groenlands is nes soos Afrikaans en Duits bekend vir die skepping van lang woorde. Nuwe woorde word gewoonlik uit Groenlandse wortels saamgevoeg, maar veral in die moderne taalgebruik word hulle uit Deens of Engels ontleen.
↑ (en) “Ethnologue: Languages of the World, Seventeenth edition, Greenlandic”. Ethnologue. URL besoek op 28 Maart 2019.
Sien gerus Wikipedia se uitgawe in Groenlands
Wikimedia Commons het meer media in die kategorie Groenlands.
Wikiwoordeboek het 'n inskrywing vir groenlands.
Ontsluit van "https://af.wikipedia.org/w/index.php?title=Groenlands&oldid=1967012"
Tale van Denemarke
Die bladsy is laas op 28 Maart 2019 om 21:00 bygewerk.